Հավելված N 2

Արդարադատության նախարարության

Պրոբացիայի ծառայության պետի

2024 թվականի մարտի 27-ի N 8-Լ հրամանի

**ՊՐՈԲԱՑԻԱՅԻ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՊՐՈԲԱՑԻԱՅԻ ԾԱՌԱՅՈՒԹՅԱՆ ԿԵՆՏՐՈՆԱԿԱՆ ՄԱՐՄՆԻ**

**ԷԼԵԿՏՐՈՆԱՅԻՆ ՄՈՆԻԹՈՐԻՆԳԻ ԲԱԺՆԻ ՊԵՏԻ ՏԵՂԱԿԱԼ**

|  |
| --- |
| 1. **Ընդհանուր դրույթներ** |
| **Պաշտոնի անվանումը, ծածկագիրը**  Պրոբացիայի ծառայության (այսուհետ՝ Ծառայություն) կենտրոնական մարմնի էլեկտրոնային մոնիթորինգի բաժնի (այսուհետ՝ Բաժին) պետի տեղակալ (ծածկագիր՝ 12-3-ՊԾ-27․1․ա-Գ2-1):  **Ենթակա և հաշվետու է**  Բաժնի պետի տեղակալն անմիջական ենթակա և հաշվետու է Բաժնի պետին։  **Ենթակա և հաշվետու պաշտոններ**  Բաժնի պետի տեղակալը անմիջական ենթակա և հաշվետու աշխատողներ չունի։  **Փոխարինող պաշտոնի կամ պաշտոնների անվանումները**  Բաժնի պետի տեղակալի բացակայության դեպքում նրան փոխարինում է գյխավոր կամ ավագ ծառայողներից մեկը:  **Աշխատավայրը**  Հայաստան, ք. Երևան, Շենգավիթ վարչական շրջան, Արշակունյաց 23: |
| 1. **Պաշտոնի բնութագիրը**   **Աշխատանքի բնույթը, իրավունքները, պարտականությունները**   * համակարգում է շահառուների նկատմամբ կիրառված էլեկտրոնային հսկողության մշտադիտարկման աշխատանքները. * համակարգում է օրենսդրությամբ սահմանված կարգով տարածքային մարմիններին և էլեկտրոնային հսկողության սարքերի տրամադրման աշխատանքները. * համակարգում է էլեկտրոնային հսկողության միջոց կիրառված անձանց նկատմամբ հատուկ ծրագրատեխնիկական միջոցներով առցանց հետևման աշխատանքները. * համակարգում է բաժնի լիազորությունների շրջանակում նախապատրաստվող առաջարկությունների, տեղեկանքների, հաշվետվությունների, միջնորդությունների, զեկուցագրերի և այլ գործառույթների իրականացումը։ * համակարգում է Ծառայության պետի հանձնարարությամբ բաժնի առջև դրված գործառույթներից և խնդիրներից բխող իրավական ակտերի նախագծերի, առաջարկությունների, եզրակացությունների և այլ փաստաթղթերի, ինչպես նաև դրանց վերաբերյալ մեթոդական պարզաբանումների և ուղեցույցերի մշակման աշխատանքերը։   ***Իրավունքները՝***   * Տարածքային մարմիններում կիրառվող էլեկտրոնային հսկողության աշխատանքների վերաբերյալ պահանջել տեղեկատվություն էլեկտրոնային հսկողության սարքերի փորձարկման, ինչպես նաև պրոբացիայի ծառայության տարածքային մարմինների կողմից դրանց կիրառումն ապահովելու նպատակով՝ համապատասխան մարմիններին ներգրավվելու տեղանքի ուսումնասիրման և շահագործվող կառույցներում սարքերի անխափան աշխատանքերն որոշելու գործընթացներին. * Ծառայության համապատասխան ստորաբաժանումներից, այլ մարմիններից և պաշտոնատար անձանցից պահանջել անհրաժեշտ տեղեկատվական նյութեր, անհրաժեշտ հիմքեր․ * տեղեկանալ միջազգային փորձի փոխանակման ուսումնասիրության, պետական ծրագրերի և միջոցառումների մշակման աշխատանքների նպատակով կազմակերպվող հանդիպումների և քննարկումների մասին:   ***Պարտականությունները՝***   * ժամանակին և ըստ պատշաճի վերահսկել էլեկտրոնային հսկողության սարքերի անխափան աշխատանքը. * վերահսկել դատարանի որոշումներով կամ դատավճիռներով նախատեսված տնային կալանքների և վարչական հսկողության իրականացումը, խափանման միջոցների էլեկտրոնային հսկողության իրականացումը։ * առաջարկություններ ներկայացնել Ծառայության պետին՝ ոլորտում նոր տեխնոլոգիաների ներդրման, ընթացիկ ու հեռանկարային ծրագրերի և ոլորտին վերաբերող ստանդարտների, իրավական և նորմատիվ տեխնիկական ակտերի նախագծերի, ինչպես նաև պրոբացիայի աշխատակիցների վերապատրաստման, էլեկտրոնային հսկողության սենյակի պատրաստման և տեխնիկական զինման վերաբերյալ. * տեղեկանալ պրոբացիայի ոլորտում նոր տեխնոլոգիաների ներդրման ծրագրերին, ստանդարտներին և նորմատիվ տեխնիկական ակտերի վերաբերող տեղեկատվությանը. * ստուգել թողարկված գործիքների անխափան աշխատանքը, անհրաժեշտության դեպքում ավելացնել կամ պակասեցնել գործիքի ֆունկցիաները, շտկել թերությունները. * ապահովել առաջարկությունների ներկայացման, տեղեկանքների և հաշվետվությունների կազմման, Ծառայության պետին ներկայացման աշխատանքները. * վերահսկել ստացված պաշտոնական գրությունների, դիմումների և հարցումների պատասխանների նախապատրաստման աշխատանքները։ * վերահսկել էլեկտրոնային հսկողության միջոցներով պրոբացիայի շահառուներին. * օրենսդրությամբ սահմանված կարգով տարածքային մարմիններին տրամադրել էլեկտրոնային հսկողության սարքեր։ |
| 1. **Պաշտոնին ներկայացվող պահանջները**   **Կրթություն, որակավորման աստիճանը**  Բարձրագույն կրթություն:  **Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ։  **Աշխատանքային ստաժը, աշխատանքի բնագավառում փորձը**  Բաժնի պետի տեղակալ կարող է նշանակվել այն անձը, որն առնվազն երեք տարի զբաղեցրել է առաջատար խմբի պաշտոն կամ ունի հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ պաշտոնի անձնագրով պահանջվող աշխատանքի բնագավառում՝ երեք տարվա աշխատանքային ստաժ: |
| 1. **Կազմակերպական շրջանակը**   **Աշխատանքի կազմակերպական և ղեկավարման շրջանակը**  Պատասխանատու է համապատասխան բաժնի կառուցվածքային ստորաբաժանման աշխատանքների կազմակերպման և ղեկավարման համար:  **Որոշումներ կայացնելու լիազորությունները**  Կայացնում է որոշումներ համապատասխան բաժնի կառուցվածքային ստորաբաժանման աշխատանքների կազմակերպման և ղեկավարման շրջանակներում։  **Գործունեության ազդեցությունը**  Ունի գերատեսչական մակարդակում աշխատանքների կազմակերպման և իր լիազորությունների իրականացման արդյունքում այլ անձանց վրա ազդեցություն։  **Շփումները և ներկայացուցչությունը**  Շփվում և որպես ներկայացուցիչ հանդես է գալիս տվյալ բաժնի և այլ պետական մարմինների ներկայացուցիչների, ինչպես նաև պատվիրակված լիազորությունների շրջանակներում մասնակցում է օտարերկրյա պետությունների և միջազգային կազմակերպությունների ներկայացուցիչների հետ հանդիպումներին:  **Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման գործառույթներից բխող խնդիրները և դրանց տալիս լուծումներ կամ մասնակցում է այդ խնդիրների լուծմանը։ |